D. 9. august henvender jeg mig til Telenor i Bilka, Slagelse, med ønsket om at købe en ny telefon. Telefonen skal være holdbar og holde til en aktiv livsstil. Jeg bliver frarådet Iphone 5 som netop er på tilbud, og tilmed også iphone plastick udgaven, da sælgeren ikke mener den kan holde.
Jeg bliver derimod anbefalet Sony Z3 Compact, og på sælgerens anbefalinger køber jeg denne.

Glad for min nye telefon, tager jeg på ferie, med min nye Sony Z3 Compact i min meget velforede kamerataske, hvor den får eget særskilt foret rum. Telefonen er kun oppe ved brug, facebook, sms og et enkelt opkald og så opladning. På vejen hjem med færgen tager jeg telefonen op ad min taske og efter kort tid bliver jeg opmærksom på at telefonen føles underlig på bagsiden og jeg får små glassplinter i fingrene. Jeg vender telefonen om og opdager at hele bagsiden er krakeleret i tusind stykker!!!

Telefonen har aldrig været tabt!
Den har i de 9 dage jeg har haft den været passet rigtig godt på og har størstedelen af tiden været gemt væk i en velforet kamerataske!

Jeg afleverer min telefon til reparation hos Telenor butikken hvor den er købt. Sælgeren der tager i mod den, undersøger den grundigt for slagskader og kommenterer at den stadig ser helt fin og ny ud og han kan ikke se nogen slag på eller skader på den, udover den krakelerede bagside.

I dag bliver den så afvist af værkstedet pga slagskader!!! Jeg ringer straks til det nummer der er oplyst i sms'en jeg har modtaget med afvisningen, og spørger til hvad de lige mener med det?

Det kunne hende jeg snakkede med ikke lige forklare, men de billeder der kom fra værkstedet afslørede slagskader. Men jeg kunne godt få den repareret for 700 kr, hvilket jeg takker nej til! Jeg spørger hvor de billeder er, og bliver oplyst at dem kan jeg se på telenorservice.dk når jeg logger ind med rep.nr og tlfnr.

Jeg logger ind og finder ingen billeder, og må derfor ringe igen og få dem sendt pr mail.
Jeg modtager 1 billede af hjørnet på en telefon der ligner noget der virkelig har fået tæsk!!! 
Jeg bliver noget chokeret over dette billede! Det kan umuligt være den telefon jeg sendte til reparation! 
Min telefon var helt fin og ny i alle kanter og samlinger, på nær den krakelerede bagskærm, da jeg afleverede den i butikken.

Jeg ringer derfor til telenor kundeservice, da service nummeret i sms'en lukker 14.30 om fredagen. Jeg fortæller historien til den ellers meget søde og høflige pige jeg taler med, der råder mig til enten at kontakte værkstedet eller butikken. Eller få butikken til at kontakte værkstedet.

Jeg skynder mig derfor til butikken hvor telefonen er købt.

Her er ikke megen hjælp at hente. Ham der har taget mod telefonen har fri, så de vil/ kan ikke hjælpe mig før han er på job igen, med begrundelsen at det er ham der har set telefonen ved indlevering og derfor ham der skal bakke min historie op om at den ingen slagskader havde. 
De erkender dog at der på tidligere modeller af Z3 og Z3 compact har været problemer med at skærm og bagside sprænger/ krakelerer, men de vil dog ikke oplyse mig hvornår lige præcis den telefon jeg har købt er indleveret til deres lager..

Lige nu er sagen uafsluttet, og jeg håber stadig på et positivt udfald.

Jeg sidder dog alligevel med følelsen af at være blevet fejlvejledt mht køb af en holdbar telefon, i sær efter jeg flere steder har læst om at skærm og bagside på Z3 og Z3 compact ikke holder og har tendens til at krakelere og revne, og butikken også vedkender dette (anden sælger end ham der solgte mig telefonen -og blev også oplyst at dette skyldes batteriet). Og endnu mere er jeg chokeret over det billede jeg har modtaget af en telefon der ligner den har fået så mange tæsk!

22/9-2015 OPDATERING

Ja som forventet er jeg igennem en måned blevet smidt rundt i Telenors system. Alle vasker hænderne og ingen hjælp at hente. Garanti på telefonen kan ikke bruges til en skid.
Deres servicemedarbejdere er flinke at snakke med, men kaster l*rten videre til den næste og den næste og den næste.

Butikschefen i Telernorbutikken i Bilka Slagelse har indirekte kaldt mig en løgner om hvorvidt jeg havde tæsket min nye telefon eller ej. Enden på en temmelig ophedet diskussion i butikken blev at telefonen blev sendt til reparation igen, og den kom naturligvis retur med samme melding. Dog var skaderne lige pludselig ikke den samme længere.

Man påstår fra Telenors side at jeg selv har bedt om ikke at få repareret telefonen i anden omgang, det "pudsige" er bare at da jeg tjekker reparationsstatus er den allerede sendt retur til butikken.
Reparationen koster i øvrigt 700kr.

Iflg. Telenors kundeservice er det op til butikken om de vil ombytte telefonen, og iflg. butikken er det op til Telenor (kundeservice?) om de vil ombytte telefonen.

Sagen har stået på i over en måned, hvor jeg de sidste 3 uger har måtte rykke for svar, og endelig afgørelse, til fordel for Telenor naturligvis, er først kommet i dag.

Jeg vil kraftigt overveje min fremtid som kunde hos Telenor.